《偕循守周彦质过苏东坡白鹤新居和东坡韵》
宋代·方子容

豹隐南山鹤在阴，浮罗一望白云深。巧工且缩居旁手，烈士谁知负壮心。

嗟我抗尘仍走路，羡君叩寂且求音。如何东岭神仙境，肯约衰翁数访临。

作者简介：宋兴化军莆田人，字南圭。方峻子。仁宗皇祐五年进士。累官守惠州，适苏轼谪惠，日与相倡和。官终朝请大夫。